title: 2005/669/ES: Sklep Sveta z dne 20. septembra 2005 o sklenitvi Sporazuma v obliki izmenjave pisem glede začasne uporabe Protokola, ki za obdobje od 1. januarja 2005 do 31. decembra 2010 opredeljuje ribolovne možnosti in finančni prispevek, predvidene s Sporazumom med Evropsko gospodarsko skupnostjo in Islamsko zvezno republiko Komori o ribolovu v obalnih vodah Komorov

text:
               28.9.2005

               SL

               Uradni list Evropske unije

               L 252/8

         SKLEP SVETA
   z dne 20. septembra 2005
   o sklenitvi Sporazuma v obliki izmenjave pisem glede začasne uporabe Protokola, ki za obdobje od 1. januarja 2005 do 31. decembra 2010 opredeljuje ribolovne možnosti in finančni prispevek, predvidene s Sporazumom med Evropsko gospodarsko skupnostjo in Islamsko zvezno republiko Komori o ribolovu v obalnih vodah Komorov
   (2005/669/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 37 v povezavi s členom 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               V skladu s Sporazumom med Evropsko gospodarsko skupnostjo in Islamsko zvezno republiko Komori o ribolovu v obalnih vodah Komorov (1) sta Skupnost in Islamska zvezna republika Komori opravili pogajanja, da bi določili spremembe ali dopolnila, ki jih je treba vključiti v Sporazum po koncu obdobja izvajanja Protokola k navedenemu sporazumu.

               (2)

               Kot posledica teh pogajanj je bil 24. novembra 2004 parafiran nov protokol.

               (3)

               Protokol omogoča ribičem Skupnosti možnosti ribolova v vodah pod suverenostjo ali pristojnostjo Islamske zvezne republike Komori za obdobje od 1. januarja 2005 do 31. decembra 2010.

               (4)

               Da bi zagotovili neprekinjene ribolovne aktivnosti plovil Skupnosti, je treba novi protokol začeti čimprej uporabljati. Zato sta obe pogodbenici parafirali Sporazum v obliki izmenjave pisem o začasni uporabi parafiranega Protokola od 1. januarja 2005.

               (5)

               Sporazum v obliki izmenjave pisem je treba odobriti, s pridržkom njegove sklenitve s strani Sveta.

               (6)

               Način razporejanja ribolovnih možnosti po državah članicah se določi na podlagi tradicionalne razporeditve ribolovnih možnosti v okviru Sporazuma o ribolovu –

         SKLENIL:
   Člen 1
   Sporazum v obliki izmenjave pisem o začasni uporabi Protokola, ki za obdobje od 1. januarja 2005 do 31. decembra 2010 opredeljuje ribolovne možnosti in finančni prispevek, predvidene s Sporazumom med Evropsko gospodarsko skupnostjo in Islamsko zvezno republiko Komori o ribolovu v obalnih vodah Komorov, se odobri v imenu Skupnosti.
   Besedili Sporazuma v obliki izmenjave pisem in Protokola sta priloženi k temu sklepu.
   Člen 2
   Ribolovne možnosti, določene s Protokolom, se razporedijo med države članice na naslednji način:

               (a)

               plovila za ribolov tunov s potegalkami:

                           Španija: 21 plovil

                           Francija: 18 plovil

                           Italija: 1 plovilo

               (b)

               plovila s površinskimi parangali:

                           Španija: 12 plovil

                           Portugalska: 5 plovil.

         Če vloge za dovoljenja teh držav članic ne zajemajo vseh ribolovnih možnosti, ki jih določa Protokol, lahko Komisija upošteva vloge za dovoljenja katere koli druge države članice.
   Člen 3
   Države članice, katerih plovila lovijo v skladu s tem protokolom, morajo Komisijo obvestiti o količinah posameznega staleža, ujetega v ribolovni coni Komorov, v skladu z določbami iz Uredbe Komisije (ES) št. 500/2001 (2).
   Člen 4
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki je za Skupnost.

      V Bruslju, 20. septembra 2005

            Za Svet

            Predsednica

         M. BECKETT

      (1)  UL L 137, 2.6.1988, str. 19.

      (2)  UL L 73, 15.3.2001, str. 8.
   SPORAZUM
   v obliki izmenjave pisem glede začasne uporabe Protokola, ki za obdobje od 1. januarja 2005 do 31. decembra 2010 opredeljuje ribolovne možnosti in finančni prispevek, predvidene s Sporazumom med Evropsko gospodarsko skupnostjo in Islamsko zvezno republiko Komori o ribolovu v obalnih vodah Komorov
   Spoštovani,
   v čast mi je, da Vas lahko v zvezi s Protokolom, parafiranim dne 24. novembra 2004, o ribolovnih možnostih in finančnem prispevku za obdobje od 1. januarja 2005 do 31. decembra 2010 obvestim, da je Vlada Islamske zvezne republike Komori pripravljena začasno uporabljati Protokol od 1. januarja 2005 do njegovega začetka veljavnosti v skladu s členom 13 navedenega protokola, če je Evropska skupnost pripravljena storiti enako.
   Ob tem se razume, da bo plačilo prvega letnega finančnega prispevka iz člena 2 Protokola opravljeno do 30. septembra 2005.
   Hvaležen Vam bom za potrditev, da se Evropska skupnost z navedenim strinja.
   Sprejmite, prosim, izraz mojega globokega spoštovanja.

         V imenu Vlade Unije Komori

   Spoštovani,
   v čast mi je bilo prejeti Vaše pismo z današnjim datumom, v katerem je zapisano:

      „V čast mi je, da Vas lahko v zvezi s Protokolom, parafiranim dne 24. novembra 2004, o ribolovnih možnostih in finančnem prispevku za obdobje od 1. januarja 2005 do 31. decembra 2010 obvestim, da je Vlada Islamske zvezne republike Komori pripravljena začasno uporabljati Protokol od 1. januarja 2005 do njegovega začetka veljavnosti v skladu s členom 13 navedenega protokola, če je Evropska skupnost pripravljena storiti enako.
      Ob tem se razume, da bo plačilo prvega letnega finančnega prispevka iz člena 2 Protokola opravljeno do 30. septembra 2005.
      Hvaležen Vam bom za potrditev, da se Evropska skupnost z navedenim strinja.“

   V čast mi je potrditi, da se Skupnost strinja z vsebino Vašega pisma.
   Sprejmite, prosim, izraz mojega globokega spoštovanja.

         V imenu Sveta Evropske unije

   PROTOKOL,
   ki za obdobje od 1. januarja 2005 do 31. decembra 2010 opredeljuje ribolovne možnosti in finančni prispevek, predvidene s Sporazumom med Evropsko gospodarsko skupnostjo in Islamsko zvezno republiko Komori o ribolovu v obalnih vodah Komorov
   Člen 1
   Obdobje uporabe in ribolovne možnosti
   1.   Od 1. januarja 2005 so za obdobje šestih let ribolovne možnosti, odobrene na podlagi člena 2 Sporazuma, naslednje:

               —

               plovila za ribolov tunov s potegalkami: 40 plovil

               —

               plovila s površinskimi parangali: 17 plovil.

         2.   Odstavek 1 se uporablja ob upoštevanju členov 4 in 5 tega protokola.
   3.   Plovila, ki plujejo pod zastavo države članice Evropske skupnosti, lahko izvajajo ribolov v vodah Komorov le, če imajo dovoljenje za ribolov, izdano na podlagi tega protokola v skladu z njegovo Prilogo.
   Člen 2
   Finančni prispevek – načini plačevanja
   1.   Finančni prispevek iz člena 6 Sporazuma znaša 2 340 000 EUR za obdobje iz člena 1.
   2.   Odstavek 1 se uporablja ob upoštevanju členov 4, 5 in 7 tega protokola.
   3.   V obdobju uporabe tega protokola Skupnost plača finančni prispevek iz odstavka 1 v višini 390 000 EUR letno.
   4.   Če skupni ulov plovil Skupnosti presega 6 000 ton letno, se skupni znesek letnega finančnega prispevka poveča za 65 EUR za vsako dodatno tono ulova. Vendar skupni letni znesek, ki ga plača Skupnost, ne sme presegati dvakratnega zneska iz odstavka 3 (780 000 EUR). Kadar količine ulova plovil Skupnosti presegajo količine, enakovredne dvakratnemu skupnemu letnemu znesku, se znesek za presežek plača naslednje leto.
   5.   Finančni prispevek se plača najkasneje 30. septembra 2005 za prvo leto in najkasneje na dan obletnice Protokola za vsako naslednje leto.
   6.   Ob upoštevanju člena 6 je uporaba finančnega prispevka v polni pristojnosti organov Komorov.
   7.   Del finančnega prispevka, naveden v členu 7(1) tega protokola, se plača na račun, ki ga odpre ministrstvo Komorov, pristojno za ribištvo, pri centralni banki Komorov – Banque Centrale des Comores. Preostanek finančnega prispevka se plača na račun državne zakladnice, odprt pri Banque Centrale des Comores.
   Člen 3
   Sodelovanje na področju odgovornega ribolova – letno strokovno srečanje
   V skladu s členom 5 Sporazuma se pogodbenici na podlagi priporočil in resolucij, ki jih sprejme Komisija za tune v Indijskem oceanu (IOTC), in najboljših razpoložljivih strokovnih nasvetov med seboj posvetujeta v okviru Skupnega odbora iz člena 7 Sporazuma ter, po potrebi in sporazumno, uvedeta ukrepe, ki zagotavljajo trajnostno upravljanje ribiških virov v zvezi z aktivnostmi plovil Skupnosti.
   Člen 4
   Prostovoljna prerazporeditev ribolovnih možnosti
   1.   Ribolovne možnosti iz člena 1 se lahko povečajo z vzajemnim sporazumom, vendar le, če ugotovitve s strokovnega srečanja iz člena 3 potrjujejo, da takšno povečanje ne bo ogrozilo trajnostnega upravljanja komorskih virov. V tem primeru se finančni prispevek iz člena 2(1) poviša sorazmerno in po načelu časovne porazdelitve. Vendar skupni znesek finančnega prispevka, ki ga plača Evropska skupnost, ne sme presegati dvakratne vrednosti prilagojenega zneska.
   2.   Če količine ulova plovil Skupnosti presegajo dvakratne količine, enakovredne prilagojenemu skupnemu letnemu znesku, se znesek za presežek plača naslednje leto.
   3.   Če pogodbenici sporazumno sprejmeta ukrepe iz člena 3, zaradi katerih se ribolovne možnosti iz člena 1 zmanjšajo, se finančni prispevek zniža sorazmerno in po načelu časovne porazdelitve.
   4.   Pogodbenici lahko sporazumno prerazporedita ribolovne možnosti med različne vrste plovil, pod pogojem, da so vse spremembe skladne s priporočili s strokovnega srečanja glede upravljanja staležev, ki bi jih takšna prerazporeditev lahko prizadela. Pogodbenici se sporazumeta o ustrezni prilagoditvi finančnega prispevka, če je to upravičeno zaradi prerazporeditve ribolovnih možnosti.
   Člen 5
   Nove ribolovne možnosti
   Če plovila Skupnosti izrazijo zanimanje za ribolovne aktivnosti, ki jih člen 1 ne zajema, se pogodbenici posvetujeta, še preden organi Komorov izdajo kakršno koli dovoljenje. Če je to primerno, se pogodbenici sporazumeta o pogojih za nove ribolovne možnosti in po potrebi spremenita ta protokol in njegovo Prilogo.
   Člen 6
   Začasna ustavitev in revizija plačila finančnega prispevka zaradi višje sile
   1.   V primeru, da resni dogodki, ki niso naravni pojav, preprečujejo ribolovne aktivnosti v vodah Komorov, lahko Evropska skupnost po predhodnem posvetovanju pogodbenic, če je to izvedljivo, začasno zaustavi plačevanje finančnega prispevka iz člena 2(1), pod pogojem, da je Skupnost v celoti poravnala vse zneske, plačljive do dneva začasne zaustavitve plačevanja.
   2.   Finančni prispevek se začne ponovno plačevati, takoj ko pogodbenici po posvetovanju sporazumno ugotovita, da je stanje, ki preprečuje opravljanje ribolovnih aktivnosti, odpravljeno in da razmere omogočajo normalno opravljanje ribolovnih aktivnosti.
   3.   Veljavnost dovoljenj, dodeljenih plovilom Skupnosti v skladu s členom 4 Sporazuma, se podaljša za enako dolgo obdobje, kot je trajala začasna zaustavitev ribolovnih aktivnosti.
   Člen 7
   Podpora za vzpostavitev odgovornega ribolova v vodah Komorov
   1.   Del finančnega prispevka v višini 60 % iz člena 2(1) tega protokola je namenjen opredeljevanju in izvajanju sektorske ribiške politike na območju Komorov, katere cilj je vzpostavitev odgovornega ribolova v komorskih vodah. Upravljanje tega prispevka mora biti skladno s cilji, ki jih pogodbenici sporazumno opredelita, ter letnimi in večletnimi programi za njihovo uresničitev.
   2.   Za namene odstavka 1 se pogodbenici, takoj ko ta protokol začne veljati in najkasneje tri mesece po začetku njegove veljavnosti, v okviru Skupnega odbora iz člena 7 Sporazuma dogovorita o večletnem sektorskem programu in podrobnih pravilih za izvajanje, ki zajemajo zlasti:

               (a)

               letne in večletne smernice za uporabo deleža finančnega prispevka iz odstavka 1;

               (b)

               cilje, tako letne kot večletne, ki naj bi se uresničili za postopno vzpostavitev odgovornega in trajnostnega ribolova, pri čemer se upoštevajo prednostne naloge, ki jih Komori določijo v svoji nacionalni ribiški politiki in drugih politikah, ki so povezane z vzpostavljanjem odgovornega in trajnostnega ribolova ali nanj vplivajo;

               (c)

               merila in postopke za vrednotenje vsakoletnih rezultatov.

         3.   Vse predlagane spremembe večletnega sektorskega programa morata odobriti obe pogodbenici v okviru Skupnega odbora.
   4.   Komori delež finančnega prispevka iz odstavka 1 vsako leto namenijo izvajanju večletnega programa. V prvem letu veljavnosti Protokola je treba Skupnost o uporabi deleža obvestiti ob odobritvi večletnega sektorskega programa v okviru Skupnega odbora. V vsakem naslednjem letu Komori obvestijo Skupnost o uporabi deleža najkasneje 30. novembra preteklega leta.
   5.   Če to zahteva letno vrednotenje doseženega napredka pri izvajanju večletnega sektorskega programa, se pogodbenici posvetujeta in sporazumeta o pravilih za prerazporeditev finančnega prispevka iz člena 2(1) tega protokola, da dejanski znesek finančnih sredstev, namenjenih izvajanju programa, uskladita z njegovimi rezultati.
   Člen 8
   Spori – začasna prekinitev uporabe Protokola
   1.   Vsak spor med pogodbenicama v zvezi s tolmačenjem tega protokola ali njegovo uporabo se rešuje s posvetovanjem pogodbenic v okviru Skupnega odbora iz člena 7 Sporazuma, po potrebi na izrednem zasedanju.
   2.   Brez poseganja v člen 9 se lahko uporaba Protokola začasno prekine na pobudo ene izmed pogodbenic, če je spor med pogodbenicama resen in če s posvetovanjem v okviru Skupnega odbora iz odstavka 1 ni dosežena sporazumna rešitev spora.
   3.   Zainteresirana pogodbenica mora v primeru začasne prekinitve uporabe Protokola sporočiti svoje namene v pisni obliki najmanj tri mesece pred dnevom začetka veljavnosti začasne prekinitve.
   4.   V primeru začasne prekinitve pogodbenici nadaljujeta s posvetovanjem in poskušata doseči sporazumno rešitev spora. Če spor sporazumno rešita, se Protokol znova začne uporabljati in znesek finančnega prispevka se zniža sorazmerno in po načelu časovne porazdelitve na podlagi dolžine obdobja, v katerem je bila uporaba Protokola začasno prekinjena.
   Člen 9
   Začasna prekinitev uporabe Protokola zaradi neplačevanja
   Ob upoštevanju člena 3, če Skupnost ne plačuje v skladu s členom 2, se lahko uporaba Protokola začasno prekine pod naslednjimi pogoji:

               (a)

               pristojni organi Komorov obvestijo Evropsko komisijo o neplačevanju. Evropska komisija ustrezno preveri zadevo in, če je potrebno, poravna obveznost najkasneje v 30 delovnih dneh od prejema obvestila o neplačevanju;

               (b)

               če plačila niso bila izvedena in če niso navedeni upravičeni razlogi za neplačevanje v rokih iz člena 2(5) tega protokola, imajo pristojni organi Komorov pravico začasno prekiniti uporabo Protokola. O tem nemudoma obvestijo Evropsko komisijo;

               (c)

               protokol se znova začne uporabljati, ko je zadevno plačilo opravljeno.

         Člen 10
   Nacionalna zakonodaja
   Aktivnosti plovil, ki opravljajo svojo dejavnost v vodah Komorov, ureja veljavna komorska zakonodaja, razen če ni drugače predpisano v Sporazumu, v tem protokolu ter v njegovi Prilogi in Dodatkih.
   Člen 11
   Klavzula o reviziji
   V tretjem letu uporabe tega protokola, njegove Priloge in Dodatkov, lahko pogodbenici preučita določbe tega protokola, Priloge in Dodatkov ter jih spremenita, če je to potrebno. Te spremembe lahko zajamejo tudi referenčne količine in pavšalna predplačila, ki jih plačujejo lastniki plovil.
   Člen 12
   Razveljavitev
   Priloga k Sporazumu med Evropsko gospodarsko skupnostjo in Islamsko zvezno republiko Komori o ribolovu v obalnih vodah Komorov se razveljavi in nadomesti s Prilogo k temu protokolu.
   Člen 13
   Začetek veljavnosti
   1.   Ta protokol s Prilogo začne veljati na dan, ko se pogodbenici medsebojno obvestita, da so zaključeni potrebni postopki.
   2.   Protokol se uporablja od 1. januarja 2005.
   PRILOGA
   POGOJI ZA IZVAJANJE RIBOLOVNIH AKTIVNOSTI PLOVIL SKUPNOSTI V VODAH KOMOROV
   POGLAVJE I
   VLOGE ZA DOVOLJENJA IN IZDAJANJE DOVOLJENJ
   Oddelek 1
   Izdajanje dovoljenj
   1.   Dovoljenje za ribolov v vodah Komorov lahko dobijo le tista plovila Skupnosti, ki izpolnjujejo pogoje.
   2.   Plovilo izpolnjuje pogoje, če njegovemu lastniku, kapitanu in plovilu samemu ni prepovedano ribariti v vodah Komorov. Ti morajo imeti urejene odnose z organi Komorov, tako da izpolnjujejo vse predhodne obveznosti, ki izhajajo iz njihovih ribolovnih aktivnosti v Komorih v skladu s sporazumi o ribolovu, sklenjenimi s Skupnostjo.
   3.   Vsako plovilo Skupnosti, ki zaprosi za dovoljenje za ribolov, mora imeti zastopnika s stalnim bivališčem na Komorih. Ime in naslov zastopnika se navede v vlogi za dovoljenje.
   4.   Ustrezni organi Skupnosti predložijo pristojnim organom Komorov vlogo za vsako plovilo, ki želi izvajati ribolov na podlagi Sporazuma, vsaj 20 dni pred datumom zahtevanega začetka veljavnosti.
   5.   Vloge se vložijo pri pristojnih organih Komorov na obrazcu, pripravljenem na podlagi vzorca iz Dodatka I.
   6.   Vsem vlogam za dovoljenja morajo biti priloženi naslednji dokumenti:

               —

               dokazilo o plačilu pristojbine za obdobje veljavnosti dovoljenja,

               —

               vsi drugi dokumenti ali potrdila, ki jih zahtevajo posebna pravila za zadevno vrsto plovila v skladu s tem protokolom.

         7.   Pristojbina se vplača na račun, ki ga določijo organi Komorov.
   8.   Pristojbine vključujejo vse nacionalne in lokalne dajatve, razen pristaniških dajatev in zaračunanih storitev.
   9.   Dovoljenja za vsa plovila se lastnikom plovil ali njihovim zastopnikom izdajo preko Delegacije Komisije Evropskih skupnosti na Mauritiusu v 15 dneh od datuma, ko pristojni organi Komorov prejmejo vse dokumente iz točke 6.
   10.   Če je dovoljenje podpisano v času, ko so uradi Delegacije Evropske komisije zaprti, se pošlje neposredno zastopniku plovila, en izvod pa Delegaciji.
   11.   Dovoljenja se izdajo za določeno plovilo in niso prenosljiva.
   12.   Kljub temu se na zahtevo Evropske skupnosti in če se dokaže višja sila, dovoljenje za plovilo brez plačila dodatnih pristojbin nadomesti z novim dovoljenjem za drugo plovilo, katerega lastnosti so podobne lastnostim prvega plovila.
   13.   Lastnik prvega plovila ali zastopnik vrne preklicano dovoljenje pristojnim organom Komorov po Delegaciji Evropske Komisije.
   14.   Novo dovoljenje začne veljati na dan, ko lastnik plovila pristojnim organom Komorov vrne preklicano dovoljenje. O prenosu dovoljenja se obvesti Delegacija Evropske komisije na Mauritiusu.
   15.   Dovoljenje mora biti ves čas na krovu brez poseganja v točko 2 poglavja VII te priloge.
   Oddelek 2
   Pogoji za izdajo dovoljenja – pristojbine in predplačila
   1.   Dovoljenja veljajo eno leto. Dovoljenja so obnovljiva.
   2.   Pristojbina znaša 35 EUR na tono ulova v vodah Komorov.
   3.   Dovoljenja se izdajo po plačilu naslednjih standardnih zneskov pristojnim nacionalnim organom:

               —

               3 375 EUR letno za plovilo za ribolov tunov s potegalkami, kar ustreza pristojbinam za 96 ton ulova tunov letno,

               —

               2 065 EUR letno za plovilo s površinskimi parangali, kar ustreza pristojbinam za 59 ton ulova tunov letno.

         4.   Komisija Evropskih skupnosti najkasneje do 31. julija naslednjega leta napiše obračun pristojbin, ki se plačajo za zadevno ribolovno leto, na podlagi poročil o ulovu, ki jih predloži vsak lastnik ladje in ki jih potrdijo znanstveni inštituti, odgovorni za preverjanje podatkov o ulovu v državah članicah, kot so IRD (Institut de Recherche pour le Développement), IEO (Instituto Español de Oceanografía) in IPIMAR (Instituto de Investigação das Pescas e do Mar).
   5.   Obračun se istočasno pošlje pristojnim organom Komorov in lastnikom plovil.
   6.   Lastniki plovil opravijo morebitna dodatna plačila pristojnim organom Komorov najkasneje do 31. avgusta naslednjega leta na račun iz točke 7 oddelka 1 tega poglavja.
   7.   Če je znesek iz obračuna nižji od predplačila iz točke 3 tega oddelka, se preostanek lastniku ladje ne povrne.
   POGLAVJE II
   RIBOLOVNA OBMOČJA
   V izogib škodljivim vplivom na mali priobalni ribolov v vodah Komorov plovilom Skupnosti ni dovoljeno izvajati ribolovnih aktivnosti na območju desetih morskih milj okoli katerega koli otoka in v polmeru treh morskih milj okoli naprav za zbiranje rib, ki jih je postavilo ministrstvo Komorov, pristojno za ribištvo, in katerih položaji so bili javljeni predstavniku Evropske komisije na Mauritiusu.
   Te določbe lahko preuči Skupni odbor iz člena 7 Sporazuma.
   POGLAVJE III
   DOGOVORI O POROČANJU O ULOVU
   1.   Za namene te priloge se trajanje plovbe plovila Skupnosti opredeli takole:

               —

               bodisi kot obdobje, ki preteče med vstopom v vode Komorov in izstopom iz njih,

               —

               bodisi kot obdobje, ki preteče med vstopom v vode Komorov in pretovarjanjem,

               —

               bodisi kot obdobje, ki preteče med vstopom v vode Komorov in iztovarjanjem na Komorih.

         2.   Vsa plovila z dovoljenjem za ribolov v vodah Komorov na podlagi tega sporazuma morajo o svojem ulovu obvestiti ministrstvo Komorov, pristojno za ribištvo, kakor sledi:

               2.1

               Poročila morajo vsebovati količino ulova plovila na posameznem potovanju. Ministrstvu Komorov, pristojnemu za ribištvo, se pošljejo z elektronskimi sredstvi po vsakem potovanju in vsakič, preden plovilo zapusti vode Komorov. En izvod se pošlje Evropski komisiji. Oba naslovnika plovilu in drug drugemu nemudoma pošljeta elektronska potrdila o prejemu.

               2.2

               Izvirniki poročil, poslani elektronsko v letnem obdobju veljavnosti dovoljenja v smislu točke 1 oddelka 2 poglavja I te priloge, se ministrstvu Komorov, pristojnemu za ribištvo, pošljejo na fizičnem nosilcu v 45 dneh po koncu zadnjega potovanja, opravljenega v navedenem enoletnem obdobju. Poročila na papirju se istočasno pošljejo Evropski skupnosti.

               2.3

               Plovila vpišejo svoj ulov v ustrezen obrazec v ladijskem dnevniku v skladu z vzorcem iz Dodatka 2. Za obdobja, v katerih plovilo ni v vodah Komorov, se v prej omenjeni ladijski dnevnik vpiše besedilo „Zunaj izključne ekonomske cone Komorov“.

               2.4

               Obrazci se čitljivo izpolnijo, podpiše jih kapitan plovila.

         3.   V primeru neizpolnjevanja določb tega poglavja si Vlada Komorov pridržuje pravico, da plovilu, ki krši določbe, začasno odvzeme dovoljenje, dokler ne opravi vseh formalnosti, in mu naloži kazen v skladu s svojo veljavno zakonodajo. O tem se obvesti Evropska komisija.
   POGLAVJE IV
   VKRCAVANJE MORNARJEV
   1.   Vsako plovilo Skupnosti na lastne stroške vzame za potovanje po vodah Komorov na krov vsaj enega lokalnega mornarja.
   2.   Lastniki plovil si prizadevajo na krov vzeti večje število lokalnih mornarjev.
   3.   Lastniki plovil svobodno izbirajo mornarje, ki jih bodo vzeli na krov svojega plovila, s seznama, ki ga dobijo od pristojnih organov Komorov.
   4.   Lastnik ladje ali zastopnik pristojnim organom Komorov sporoči imena lokalnih mornarjev, ki jih sprejme na krov zadevnega plovila, in njihovo mesto v posadki.
   5.   Pravice mornarjev, ki se vkrcajo na plovila EU, so zaščitene z Deklaracijo Mednarodne organizacije dela (ILO) o temeljnih načelih in pravicah pri delu. To zadeva zlasti svobodo združevanja in učinkovito priznanje pravice do pogajanj za sklenitev kolektivnih pogodb ter odpravo diskriminacije pri zaposlovanju in opravljanju poklica.
   6.   Pogodbe o zaposlitvi lokalnih mornarjev, od katerih podpisniki prejmejo po en izvod, sklene(-jo) zastopnik(-i) lastnika ladje in mornarji in/ali njihovimi sindikati ali predstavniki po posvetovanju s pristojnimi organi Komorov. Te pogodbe mornarjem zagotavljajo stopnjo socialne varnosti, ki jim pripada, vključno z življenjskim zavarovanjem in zdravstvenim ter nezgodnim zavarovanjem.
   7.   Lokalnim mornarjem izplačujejo plače lastniki plovil. Višino plač sporazumno določijo lastniki plovil ali njihovi zastopniki in organi Komorov, preden se izdajo dovoljenja. Plačilni pogoji komorskih mornarjev ne smejo biti nižji od plač, ki veljajo za posadke s Komorov, v nobenem primeru pa ne pod standardi ILO.
   8.   Vsi mornarji, najeti za delo na plovilih Skupnosti, se zglasijo pri kapitanu določenega plovila dan pred predlaganim datumom izplutja. Če mornarja ob dogovorjenem času za izplutje ni na dogovorjenem kraju, je lastnik plovila avtomatično oproščen obveznosti, da mornarja sprejme na krov.
   9.   Če na krovu ni nobenega lokalnega mornarja iz razlogov, ki niso navedeni v prejšnji točki, morajo lastniki plovil Skupnosti za vsak dan ribolovnega potovanja v vodah Komorov plačati pavšalni znesek v višini 20 USD na dan. Plačilo tega zneska se opravi ob upoštevanju omejitev iz točke I.2.6 te priloge.
   10.   Ta vsota se uporabi za usposabljanje lokalnih mornarjev in se plača na račun, ki ga določijo organi Komorov.
   POGLAVJE V
   TEHNIČNI UKREPI
   Plovila Skupnosti morajo spoštovati ukrepe in priporočila Komisije za tune v Indijskem oceanu (IOTC) glede ribolovnega orodja in njihovih tehničnih specifikacij ter vse druge tehnične ukrepe, ki se nanašajo na njihove ribolovne aktivnosti.
   POGLAVJE VI
   OPAZOVALCI
   1.   Plovila z dovoljenjem za ribolov v vodah Komorov na podlagi tega sporazuma vkrcajo na krov opazovalce, ki jih imenujejo organi Komorov, pod pogoji, navedenimi v nadaljevanju:
   1.1   Plovila za ribolov tunov na zahtevo ministrstva Komorov, pristojnega za ribištvo, vkrcajo na krov opazovalca, ki ga navedeni organ imenuje za preverjanje ulova v vodah Komorov.
   1.2   Pristojni organi Komorov pripravijo seznam izbranih plovil, ki morajo na krov vkrcati opazovalca, in seznam imenovanih opazovalcev. Seznama se posodabljata. Takoj po pripravi in vsake tri mesece po njuni posodobitvi se ju posreduje Evropski komisiji.
   1.3   Pristojni organi Komorov zadevnim lastnikom plovil ali njihovim zastopnikom sporočijo ime opazovalca, imenovanega za vkrcanje na njihovo plovilo, ob izdaji dovoljenja ali najkasneje 15 dni pred datumom predvidenega vkrcanja opazovalca.
   2.   Opazovalci se na plovilo vkrcajo za eno ribolovno potovanje. Opazovalci pa so lahko na izrecno zahtevo pristojnih organov Komorov na krovu prisotni tudi več potovanj, odvisno od povprečnega trajanja potovanja določenega plovila. To zahtevo pristojni organi Komorov izrazijo takrat, ko sporočijo ime opazovalca, imenovanega za vkrcanje na zadevno plovilo.
   3.   O pogojih za vkrcanje opazovalcev na plovilo se dogovorijo lastniki plovil ali njihovi zastopniki in organi Komorov.
   4.   Opazovalci se vkrcajo na plovilo v pristanišču, ki ga izbere lastnik ladje na začetku prve plovbe v vodah Komorov, potem ko je bil obveščen o izbranih plovilih.
   5.   V dveh tednih in deset dni pred vkrcanjem opazovalcev zadevni lastniki plovil objavijo imena pristanišč v Komorih in datume za vkrcanje opazovalcev na svoje plovilo.
   6.   Če se opazovalci vkrcajo v tujem pristanišču, krije njihove potne stroške lastnik plovila. Če plovilo z opazovalcem iz Komorov na krovu zapusti vode Komorov, je treba ukreniti vse potrebno, da se zagotovi vrnitev opazovalca v Komore takoj, ko je to mogoče, na stroške lastnika plovila.
   7.   Če ob dogovorjenem času opazovalca ni na dogovorjenem kraju in če ga ni dvanajst ur po dogovorjenem času, je lastnik plovila avtomatično oproščen svoje obveznosti, da opazovalca sprejme na krov.
   8.   Opazovalci se obravnavajo kot častniki. Njihove naloge so:

               8.1

               opazovanje ribolovnih aktivnosti plovil;

               8.2

               preverjanje položaja plovil, ki opravljajo ribolovne aktivnosti;

               8.3

               biološko vzorčenje v okviru znanstvenih programov;

               8.4

               beleženje ribolovnega orodja, ki se uporablja;

               8.5

               preverjanje podatkov o ulovu v vodah Komorov, zabeleženih v ladijskem dnevniku;

               8.6

               preverjanje deleža prilova in ocenjevanje količine izločenih vrst tržnih rib kostnic, rakov in glavonožcev;

               8.7

               sporočanje podatkov o ribolovu, vključno s količino ulova in prilova na plovilu, po radijski zvezi.

         9.   Kapitani plovil storijo vse, kar je v njihovi moči, da opazovalcem zagotovijo fizično zaščito in dobro počutje med izvajanjem njihovih nalog.
   10.   V največji možni meri se opazovalcem ponudi vsa sredstva, potrebna za opravljanje njihovih dolžnosti. Kapitan jim omogoči dostop do sredstev komuniciranja, potrebnih za izvrševanje njihovih dolžnosti, dokumentov, neposredno povezanih z ribolovnimi aktivnostmi plovila, še zlasti ladijskega dnevnika in navigacijskega dnevnika, in do tistih delov plovila, ki so potrebni za izvajanje opazovalnih nalog.
   11.   Opazovalci med bivanjem na plovilu:

               11.1

               storijo vse potrebno, da zagotovijo, da njihovo vkrcanje in prisotnost na krovu plovila ne ovirata niti ne motita ribolovnih aktivnosti;

               11.2

               spoštujejo premoženje in opremo na krovu ter zaupnost vseh dokumentov, ki pripadajo omenjenemu plovilu.

         12.   Ob koncu obdobja opazovanja in pred izkrcanjem opazovalci izdelajo poročilo o aktivnostih, ki ga pošljejo pristojnim organom Komorov, en izvod pa prejme Evropska komisija. Podpišejo ga v prisotnosti kapitana plovila, ki lahko poročilu pripiše vse ugotovitve ali zahteva pripis vseh ugotovitev, ki se mu zdijo pomembne, nato pa se podpiše še sam. Opazovalec ob svojem izkrcanju preda en izvod poročila kapitanu plovila.
   13.   Lastniki plovil krijejo stroške nastanitve opazovalcev v istih razmerah, kakor jih uživajo častniki na plovilu.
   14.   Plačo in socialne prispevke za opazovalca krijejo pristojni organi Komorov.
   15.   Lastniki plovil prispevajo 20 USD na dan na plovilo za stroške znanstvenega opazovanja. Lastnik plovila plača ta prispevek, ki je prištet k pristojbini, istočasno s pristojbino.
   POGLAVJE VII
   SPREMLJANJE
   1.   Evropska komisija mora imeti posodobljen seznam plovil z dovoljenji za ribolov, izdanimi na podlagi tega protokola. Seznam se pošlje organom Komorov, pristojnim za ribiške inšpekcije, takoj ko je sestavljen in vsakič, ko se posodobi.
   2.   Plovila Skupnosti se lahko dodajo na seznam iz prejšnje točke po prejemu potrdila o vplačanem predplačilu iz točke 3 oddelka 2 poglavja I te priloge. Lastnik plovila lahko nato dobi overjeno kopijo tega seznama, ki jo hrani na krovu namesto dovoljenja za ribolov, dokler ni to izdano.
   3.   Vstopanje v območje in zapuščanje območja
   3.1   Plovila Skupnosti obvestijo organe Komorov, pristojne za ribiške inšpekcije, o vstopu v vode Komorov ali zapustitvi voda Komorov najmanj tri ure pred načrtovanim dejanjem.
   3.2   Ko plovila obveščajo o zapuščanju območja, javijo tudi svoj položaj in količino ulova na krovu ter navedejo ulovljene vrste. Zaželeno je, da se ti podatki pošljejo po faksu ali, če gre za plovila brez faksa, po radiu.
   3.3   Plovila, ki se odkrijejo pri izvajanju ribolovne aktivnosti in prej niso obvestila pristojnih organov Komorov, se obravnavajo kot plovila brez dovoljenja.
   3.4   Ob izdaji dovoljenja za ribolov se plovila obvesti tudi o številki faksa, telefonski številki in elektronskem poštnem naslovu.
   4.   Nadzorni postopki
   4.1   Kapitani ribiških plovil Skupnosti, ki izvajajo ribolovne aktivnosti v vodah Komorov, komorskim uradnikom, odgovornim za inšpekcijske preglede in nadzor ribolovnih aktivnosti, dovolijo ter omogočijo vkrcanje in opravljanje dolžnosti.
   4.2   Ti uradniki se ne zadržujejo na krovu dlje, kakor je potrebno, da izpolnijo svoje dolžnosti.
   4.3   Takoj po opravljenem inšpekcijskem pregledu se kapitanu plovila izda potrdilo.
   5.   Satelitsko spremljanje
   Izvajalo se bo satelitsko spremljanje vseh plovil Skupnosti, ki izvajajo ribolovne aktivnosti na podlagi tega sporazuma, v skladu z določbami Dodatka 3. Te določbe začnejo veljati deseti dan po tem, ko organi Komorov delegacijo Komisije Evropskih skupnosti na Mauritiusu obvestijo o pričetku delovanja Centra za spremljanje ribištva na Komorih.
   6.   Prisilni privezi
   6.1   Pristojni organi Komorov najkasneje v 48 urah obvestijo Evropsko komisijo in državo ladijske zastave o vseh prisilnih privezih in kaznih za plovila Skupnosti v vodah Komorov.
   6.2   Evropska komisija hkrati prejme kratko poročilo o okoliščinah in razlogih za prisilni privez.
   7.   Izjava o prisilnem privezu
   7.1   Ko pristojni organi Komorov pripravijo izjavo, jo kapitan podpiše.
   7.2   Ta podpis ne posega v pravice kapitana ali obrambo, s katero se lahko zagovarja pred domnevno kršitvijo.
   7.3   Kapitan s plovilom vpluje v pristanišče, ki ga določijo organi Komorov. V primeru manjših kršitev lahko pristojni organi Komorov plovilu, ki je pregledano, dovolijo, da nadaljuje z izvajanjem ribolovnih aktivnosti.
   8.   Posvetovalni sestanek v primeru prisilnega priveza
   8.1   Preden se sprejmejo morebitni ukrepi proti kapitanu ali posadki plovila ali v zvezi s tovorom in orodjem na plovilu, razen tistih za varovanje dokazov o domnevni kršitvi, se v roku enega delovnega dne od prejema zgoraj omenjenih informacij skliče posvetovalni sestanek med Evropsko Komisijo in pristojnimi organi Komorov, ki se ga po možnosti udeleži predstavnik zadevne države članice.
   8.2   Na sestanku si strani izmenjajo ustrezne dokumente ali informacije, ki pomagajo pri razrešitvi ugotovljenih dejstev. Lastnika plovila ali njegovega zastopnika se obvesti o sklepih srečanja in o ukrepih v zvezi s prisilnim privezom.
   9.   Reševanje sporov v zvezi s prisilnim privezom
   9.1   Pred uvedbo sodnega postopka se domnevna kršitev poskuša razrešiti po postopku poravnave. Ta postopek se zaključi najkasneje tri delovne dni po prisilnem privezu.
   9.2   V primeru sporazumne rešitve spora se višina denarne kazni določi v skladu z zakonodajo Komorov.
   9.3   Če spora ni možno razrešiti sporazumno in se ga predloži pristojnemu sodnemu organu, lastnik plovila vplača na bančni račun, ki ga določijo pristojni organi Komorov, bančno varščino, v kateri so všteti stroški prisilnega priveza ter denarne kazni in nadomestila, naloženi odgovornim za kršitev.
   9.4   Bančna varščina je nevračljiva do zaključka sodnega postopka. Sprosti se takoj, ko se sodni postopek konča brez obsodbe. Podobno je v primeru, če obsodba nalaga denarno kazen, ki znaša manj kakor bančna varščina, ko pristojni organi Komorov sprostijo preostanek zneska.
   9.5   Plovilo se izpusti in njegova posadka prejme dovoljenje, da lahko zapusti pristanišče:

               —

               ko so obveznosti, naložene na podlagi poravnave, izpolnjene ali

               —

               ko je bančna varščina iz točke 9.3 položena in jo pristojni organi Komorov prejmejo pred zaključkom sodnega postopka.

         10.   Pretovarjanje
   10.1   Vsa plovila Skupnosti, ki želijo pretovoriti ulov v vodah Komorov, to storijo v pristaniščih na Komorih.
   10.2   Lastniki teh plovil morajo pristojnim organom Komorov najmanj 24 ur pred pretovarjanjem sporočiti:

               —

               imena ribiških plovil, iz katerih bo potekalo pretovarjanje,

               —

               imena tovornih plovil,

               —

               tonažo glede na vrste, ki se bodo pretovorile,

               —

               datum pretovarjanja.

         10.3   Pretovarjanje se šteje kakor izstop iz voda Komorov, zato morajo plovila pristojnim organom Komorov predložiti poročila o ulovu in navesti, ali nameravajo nadaljevati z ribolovom ali zapustiti vode Komorov.
   10.4   Vsako pretovarjanje ulova, ki ni zajeto zgoraj, je v vodah Komorov prepovedano. Vse osebe, ki kršijo to določbo, se kaznujejo po komorski zakonodaji.
   11.   Kapitani ribiških plovil Skupnosti, ki iztovarjajo ali pretovarjajo v pristanišču na Komorih, komorskim inšpektorjem dovolijo in omogočijo opravljanje inšpekcijskega pregleda teh aktivnosti. Takoj po opravljenem inšpekcijskem pregledu se kapitanu plovila izda potrdilo.


               25.4.2016

               SL

               Uradni list Evropske unije

               C 145/2

         Sklep Sodišča
   z dne 9. marca 2016
   o praznikih in dela prostih dnevih ter sodnih počitnicah
   (2016/C 145/02)
   SODIŠČE JE –
   ob upoštevanju člena 24(2), (4) in (6) Poslovnika,
   ker je treba na podlagi te določbe določiti seznam praznikov in dela prostih dni ter datume sodnih počitnic –
   SKLENILO:

      Člen 1

   Dela prosti dnevi in prazniki v smislu člena 24(4) in (6) Poslovnika so:

               —

               novo leto,

               —

               velikonočni ponedeljek,

               —

               1. maj,

               —

               vnebohod,

               —

               binkoštni ponedeljek,

               —

               23. junij,

               —

               15. avgust,

               —

               1. november,

               —

               25. december,

               —

               26. december.

      Člen 2

   Med 1. novembrom 2016 in 31. oktobrom 2017 so sodne počitnice v smislu člena 24(2) in (6) Poslovnika:

               —

               božič 2016: od ponedeljka, 19. decembra 2016, do vključno nedelje, 8. januarja 2017,

               —

               velika noč 2017: od ponedeljka, 10. aprila 2017, do vključno nedelje, 23. aprila 2017,

               —

               poletje 2017: od petka, 21. julija 2017, do vključno nedelje, 3. septembra 2017.

      Člen 3

   Ta sklep začne veljati na dan objave v Uradnem listu Evropske unije.

      V Luxembourgu, 9. marca 2016.

            Sodni tajnik

         A. CALOT ESCOBAR

            Predsednik

         K. LENAERTS


title: 2014/334/EU: Sklep Sveta z dne 19. maja 2014 o podpisu v imenu Evropske unije in začasni uporabi Protokola o določitvi ribolovnih možnosti in finančnega prispevka, predvidenih v Sporazumu o partnerstvu v ribiškem sektorju med Evropsko unijo in Demokratično republiko São Tomé in Príncipe

text:
               7.6.2014

               SL

               Uradni list Evropske unije

               L 168/1

         SKLEP SVETA
   z dne 19. maja 2014
   o podpisu v imenu Evropske unije in začasni uporabi Protokola o določitvi ribolovnih možnosti in finančnega prispevka, predvidenih v Sporazumu o partnerstvu v ribiškem sektorju med Evropsko unijo in Demokratično republiko São Tomé in Príncipe

      (2014/334/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 43 v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Svet je 23. julija 2007 s sprejetjem Uredbe (ES) št. 894/2007 (1) odobril Sporazum o partnerstvu v ribiškem sektorju med Demokratično republiko São Tomé in Príncipe in Evropsko skupnostjo (v nadaljnjem besedilu: Sporazum o partnerstvu).

               (2)

               Zadnji Protokol (2) o določitvi ribolovnih možnostih in finančnem prispevku, predvidenih v Sporazumu o partnerstvu, se je prenehal uporabljati 12. maja 2014.

               (3)

               Unija je s São Tomé in Príncipe s pogajanji dosegla novi protokol za obdobje štirih let, ki plovilom Unije dodeljuje ribolovne možnosti v vodah, v katerih Demokratična republika São Tomé in Príncipe izvaja svojo suverenost ali jurisdikcijo na področju ribištva. Ob zaključku teh pogajanj je bil 19. decembra 2013 parafiran novi protokol.

               (4)

               Da se zagotovi neprekinjenost ribolovnih dejavnosti plovil Unije, je predvideno, da se novi protokol začasno uporablja do zaključka postopkov, potrebnih za njegovo sklenitev. Novi protokol se začne začasno uporabljati od datuma njegovega podpisa, vendar ne pred datumom prenehanja veljavnosti zadnjega protokola.

               (5)

               Novi protokol bi bilo treba podpisati –

         SPREJEL NASLEDNJI SKLEP:
   Člen 1
   Podpis Protokola o določitvi ribolovnih možnosti in finančnega prispevka, predvidenih v Sporazumu o partnerstvu v ribiškem sektorju med Evropsko unijo in Demokratično republiko São Tomé in Príncipe (v nadaljnjem besedilu: Protokol), v imenu Unije se odobri s pridržkom sklenitve navedenega protokola.
   Besedilo Protokola je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije.
   Člen 3
   V skladu s členom 14 Protokola se Protokol začasno uporablja od datuma njegovega podpisa (3), vendar ne pred 13. majem 2014, do zaključka postopkov, potrebnih za njegovo sklenitev.
   Člen 4
   Ta sklep začne veljati na dan sprejetja.

      V Bruslju, 19. maja 2014

            Za Svet

            Predsednik

         A. TSAFTARIS

      (1)  Uredba Sveta (ES) št. 894/2007 z dne 23. julija 2007 o sklenitvi Sporazuma o partnerstvu v ribiškem sektorju med Demokratično republiko Sao Tome in Principe in Evropsko skupnostjo (UL L 205, 7.8.2007, str. 35).

      (2)  Protokol o ribolovnih možnostih in finančnem prispevku, predvidenih v Sporazumu o partnerstvu v ribiškem sektorju med Evropsko unijo in Demokratično republiko Sao Tome in Principe (UL L 136, 24.5.2011, str. 5).

      (3)  Generalni sekretariat Sveta bo v Uradnem listu Evropske unije objavil datum podpisa Protokola.


title: Sklep Sveta (SZVP) 2015/364 z dne 5. marca 2015 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini

text:
               6.3.2015

               SL

               Uradni list Evropske unije

               L 62/25

         SKLEP SVETA (SZVP) 2015/364
   z dne 5. marca 2015
   o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 5. marca 2014 sprejel Sklep Sveta 2014/119/SZVP (1).

               (2)

               29. januarja 2015 so bila v Sklepu Sveta (SZVP) 2015/143 (2) pojasnjena merila, ki določajo, katerim osebam, odgovornim za odtujitev ukrajinskih državnih sredstev, se zamrznejo sredstva.

               (3)

               Omejevalni ukrepi iz Sklepa 2014/119/SZVP se uporabljajo do 6. marca 2015. Na podlagi pregleda navedenega sklepa bi bilo treba uporabo navedenih omejevalnih ukrepov v zvezi s štirinajstimi osebami podaljšati do 6. marca 2016, v zvezi s štirimi osebami pa do 6. junija 2015. Spremeniti bi bilo treba vnose za osemnajst oseb.

               (4)

               Sklep 2014/119/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Sklep 2014/119/SZVP se spremeni:

               1.

               člen 5 se nadomesti z naslednjim:
               „Člen 5
               Ta sklep začne veljati na dan objave v Uradnem listu Evropske unije.
               Ta sklep se uporablja do 6. marca 2016. Ukrepi iz člena 1 se do 6. junija 2015 uporabljajo za vnose pod številkami 4, 8, 10 in 13 iz Priloge.
               Ta sklep se redno pregleduje. Če Svet meni, da njegovi cilji niso bili doseženi, ga lahko bodisi podaljša ali spremeni.“;

               2.

               Priloga se nadomesti z besedilom iz Priloge k temu sklepu.

         Člen 2
   Ta sklep začne veljati dan po objavi v Uradnem listu Evropske unije.

      V Bruslju, 5. marca 2015

            Za Svet

            Predsednica

         D. REIZNIECE-OZOLA

      (1)  Sklep Sveta 2014/119/SZVP z dne 5. marca 2014 o omejevalnih ukrepih proti določenim osebam, subjektom in organom zaradi razmer v Ukrajini (UL L 66, 6.3.2014, str. 26).

      (2)  Sklep Sveta (SZVP) 2015/143 z dne 29. januarja 2015 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL L 24, 30.1.2015, str. 16).

      PRILOGA

            „PRILOGA

               Seznam oseb, subjektov in organov iz člena 1

                        Ime

                        Podatki o identiteti

                        Utemeljitev

                        Datum uvrstitve na seznam

                        1.

                        Viktor Fedorovych Yanukovych
                        (Віктор Федорович Янукович),
                        Viktor Fedorovich Yanukovich
                        (Виктор Фёдорович Янукович)

                        Rojen 9. julija 1950 v Yenakiieve (Donetsk oblast), nekdanji predsednik Ukrajine

                        Oseba, zoper katero ukrajinski organi vodijo kazenski postopek zaradi odtujitve javnih sredstev ali drugega premoženja.

                        6.3.2014

                        2.

                        Vitalii Yuriyovych Zakharchenko
                        (Віталій Юрійович Захарченко),
                        Vitaliy Yurievich Zakharchenko
                        (Виталий Юрьевич Захарченко)

                        Rojen 20. januarja 1963 v Kostiantynivki (Donetsk oblast), nekdanji minister za notranje zadeve

                        Oseba, zoper katero ukrajinski organi vodijo kazenski postopek zaradi odtujitve javnih sredstev ali drugega premoženja.

                        6.3.2014

                        3.

                        Viktor Pavlovych Pshonka
                        (Віктор Павлович Пшонка)

                        Rojen 6. februarja 1954 v Serhiyivki (Donetsk oblast), nekdanji vrhovni državni tožilec Ukrajine

                        Oseba, zoper katero ukrajinski organi vodijo kazenski postopek zaradi odtujitve javnih sredstev ali drugega premoženja.

                        6.3.2014

                        4.

                        Olena Leonidivna Lukash
                        (Олена Леонідівна Лукаш),
                        Elena Leonidovna Lukash
                        (Елена Леонидовна Лукаш)

                        Rojena 12. novembra 1976 v Rîbniți (Moldavija), nekdanja ministrica za pravosodje

                        Oseba, o kateri ukrajinski organi vodijo preiskavo zaradi zlorabe položaja javnega funkcionarja z namenom pridobitve neupravičene koristi zase ali za tretjo osebo, kar je povzročilo izgubo ukrajinskih javnih sredstev.

                        6.3.2014

                        5.

                        Andrii Petrovych Kliuiev
                        (Андрій Петрович Клюєв),
                        Andriy Petrovych Klyuyev

                        Rojen 12. avgusta 1964 v Donetsku, nekdanji vodja kabineta predsednika Ukrajine

                        Oseba, zoper katero ukrajinski organi vodijo kazenski postopek zaradi odtujitve javnih sredstev ali drugega premoženja ter v zvezi z zlorabo položaja javnega funkcionarja z namenom pridobitve neupravičene koristi zase ali za tretjo osebo, kar je povzročilo izgubo ukrajinskih javnih sredstev ali drugega premoženja.

                        6.3.2014

                        6.

                        Viktor Ivanovych Ratushniak
                        (Віктор Іванович Ратушняк)

                        Rojen 16. oktobra 1959, nekdanji namestnik ministra za notranje zadeve

                        Oseba, zoper katero ukrajinski organi vodijo kazenski postopek zaradi odtujitve javnih sredstev ali drugega premoženja in vpletenosti v to odtujitev.

                        6.3.2014

                        7.

                        Oleksandr Viktorovych Yanukovych
                        (Олександр Вікторович Янукович)

                        Rojen 10. julija 1973 v Yenakiieve (Donetsk oblast), sin nekdanjega predsednika, poslovnež

                        Oseba, zoper katero ukrajinski organi vodijo kazenski postopek zaradi odtujitve javnih sredstev ali drugega premoženja.

                        6.3.2014

                        8.

                        Viktor Viktorovych Yanukovych
                        (Віктор Вікторович Янукович)

                        Rojen 16. julija 1981 v Yenakiieve (Donetsk oblast), sin nekdanjega predsednika, član parlamenta (Verkhovna Rada) Ukrajine

                        Oseba, o kateri ukrajinski organi vodijo preiskavo zaradi odtujitve javnih sredstev ali drugega premoženja. Oseba, povezana z osebo, uvrščeno na seznam (nekdanji predsednik Ukrajine Viktor Fedorovych Yanukovych), zoper katero ukrajinski organi vodijo kazenski postopek zaradi odtujitve javnih sredstev ali drugega premoženja.

                        6.3.2014

                        9.

                        Artem Viktorovych Pshonka
                        (Артем Вікторович Пшонка)

                        Rojen 19. marca 1976 v Kramatorsku (Donetsk oblast), sin nekdanjega vrhovnega državnega tožilca, namestnik vodje poslanske skupine Stranke regij v parlamentu (Verkhovna Rada) Ukrajine

                        Oseba, zoper katero ukrajinski organi vodijo kazenski postopek zaradi odtujitve javnih sredstev ali drugega premoženja in vpletenosti v to odtujitev.

                        6.3.2014

                        10.

                        Serhii Petrovych Kliuiev
                        (Сергій Петрович Клюєв),
                        Serhiy Petrovych Klyuyev

                        Rojen 19. avgusta 1969 v Donetsku, brat Andriija Kliuieva, poslovnež

                        Oseba, o kateri ukrajinski organi vodijo preiskavo zaradi vpletenosti v odtujitev javnih sredstev ali drugega premoženja ter zlorabo položaja javnega funkcionarja z namenom pridobitve neupravičene koristi zase ali za tretjo osebo, kar je povzročilo izgubo ukrajinskih javnih sredstev ali drugega premoženja. Oseba, povezana z osebo, uvrščeno na seznam (Andrii Petrovych Kliuiev), zoper katero ukrajinski organi vodijo kazenski postopek zaradi odtujitve javnih sredstev ali drugega premoženja.

                        6.3.2014

                        11.

                        Mykola Yanovych Azarov
                        (Микола Янович Азаров),
                        Nikolai Yanovich Azarov
                        (Николай Янович Азаров)

                        Rojen 17. decembra 1947 v Kalugi (Rusija), predsednik vlade Ukrajine do januarja 2014

                        Oseba, zoper katero ukrajinski organi vodijo kazenski postopek zaradi odtujitve javnih sredstev ali drugega premoženja.

                        6.3.2014

                        12.

                        Serhiy Vitaliyovych Kurchenko
                        (Сергій Віталійович Курченко)

                        Rojen 21. septembra 1985 v Kharkivu, poslovnež

                        Oseba, zoper katero ukrajinski organi vodijo kazenski postopek zaradi odtujitve javnih sredstev ali drugega premoženja.

                        6.3.2014

                        13.

                        Dmytro Volodymyrovych Tabachnyk
                        (Дмитро Володимирович Табачник)

                        Rojen 28. novembra 1963 v Kijevu, nekdanji minister za šolstvo in znanost

                        Oseba, o kateri ukrajinski organi vodijo preiskavo zaradi zlorabe položaja javnega funkcionarja z namenom pridobitve neupravičene koristi zase ali za tretjo osebo, kar je povzročilo izgubo ukrajinskih javnih sredstev ali drugega premoženja.

                        6.3.2014

                        14.

                        Raisa Vasylivna Bohatyriova
                        (Раїса Василівна Богатирьова),
                        Raisa Vasilievna Bogatyreva
                        (Раиса Васильевна Богатырёва)

                        Rojena 6. januarja 1953 v Bakalu (Chelyabinsk oblast, Rusija), nekdanja ministrica za zdravje

                        Oseba, zoper katero ukrajinski organi vodijo kazenski postopek zaradi odtujitve javnih sredstev ali drugega premoženja.

                        6.3.2014

                        15.

                        Serhiy Hennadiyovych Arbuzov
                        (Сергій Геннадійович Арбузов),
                        Sergei Gennadievich Arbuzov
                        (Сергей Геннадиевич Арбузов)

                        Rojen 24. marca 1976 v Donetsku, nekdanji predsednik vlade Ukrajine

                        Oseba, zoper katero ukrajinski organi vodijo kazenski postopek zaradi odtujitve javnih sredstev ali drugega premoženja.

                        15.4.2014

                        16.

                        Yuriy Volodymyrovych Ivanyushchenko
                        (Юрій Володимирович Іванющенко)

                        Rojen 21. februarja 1959 v Yenakiieve (Donetsk oblast), poslanec Stranke regij

                        Oseba, zoper katero ukrajinski organi vodijo kazenski postopek zaradi odtujitve javnih sredstev ali drugega premoženja.

                        15.4.2014

                        17.

                        Oleksandr Viktorovych Klymenko
                        (Олександр Вікторович Клименко)

                        Rojen 16. novembra 1980 v Makiivki (Donetsk oblast), nekdanji minister za prihodke in dajatve

                        Oseba, zoper katero ukrajinski organi vodijo kazenski postopek zaradi odtujitve javnih sredstev ali drugega premoženja ter zlorabe položaja javnega funkcionarja z namenom pridobitve neupravičene koristi zase ali za tretjo osebo, kar je povzročilo izgubo ukrajinskih javnih sredstev ali drugega premoženja.

                        15.4.2014

                        18.

                        Edward Stavytskyi
                        Eduard Anatoliyovych Stavytsky
                        (Едуард Анатолійович Ставицький)

                        Rojen 4. oktobra 1972 v Lebedynu (Sumy oblast), nekdanji ukrajinski minister za gorivo in energijo
                        Domnevno prebiva v Izraelu, vendar ima še vedno ukrajinsko državljanstvo.

                        Oseba, zoper katero ukrajinski organi vodijo kazenski postopek zaradi odtujitve javnih sredstev ali drugega premoženja.

                        15.4.2014“


title: 2004/670/ES: Sklep Sveta z dne 8. junija 2004 o imenovanju avstrijskega člana in avstrijskega nadomestnega člana Odbora regij

text:
               5.10.2004

               SL

               Uradni list Evropske unije

               L 307/4

      SKLEP SVETA

   z dne 8. junija 2004
   o imenovanju avstrijskega člana in avstrijskega nadomestnega člana Odbora regij
   (2004/670/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga avstrijske vlade,
   ob upoštevanju naslednjega:

               (1)

               Svet je 22. januarja 2002 (1) sprejel sklep o imenovanju članov in nadomestnih članov Odbora regij.

               (2)

               Mesti člana in nadomestnega člana Odbora regij sta se izpraznili zaradi poteka mandatov g. Jörga HAIDERJA, člana, in g. Adama UNTERRIEDERJA, o čemer je bil Svet obveščen 10. maja 2004 –

         SKLENIL:
   Edini člen
   Imenujeta se člana Odbora regij

               (a)

               član

                           g. Jörg HAIDER

                           Landeshauptmann

               (b)

               nadomestni član:

                           g. Josef MARTINZ,

                           ki bo nadomestil g. Adama UNTERRIEDERJA

         za preostanek mandata in sicer do 25. januarja 2006.

      V Luxembourgu, 8. junija 2004

            Za Svet

            Predsednik

         M. McDOWELL

      (1)  UL L 24, 26.1.2002, str. 38.


title: Sklep Sveta z dne 21. marca 2011 o imenovanju luksemburških, malteških in avstrijskih članov in nadomestnih članov upravnega odbora Evropske agencije za varnost in zdravje pri delu

text:
               24.3.2011

               SL

               Uradni list Evropske unije

               C 92/8

         SKLEP SVETA
   z dne 21. marca 2011
   o imenovanju luksemburških, malteških in avstrijskih članov in nadomestnih članov upravnega odbora Evropske agencije za varnost in zdravje pri delu
   2011/C 92/04
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 2062/94 z dne 18. julija 1994 o ustanovitvi Evropske agencije za varnost in zdravje pri delu (1), zlasti člena 8 Uredbe,
   ob upoštevanju seznama predlogov za imenovanje, ki so jih Svetu predložile vlade držav članic ter organizacije delodajalcev in delavcev,
   ob upoštevanju seznamov članov in nadomestnih članov Svetovalnega odbora za varnost in zdravje pri delu,
   ob upoštevanju naslednjega:

               (1)

               Svet je s Sklepom z dne 22. novembra 2010 (2) imenoval člane in nadomestne člane upravnega odbora Evropske agencije za varnost in zdravje pri delu za obdobje od 8. novembra 2010 do 7. novembra 2013.

               (2)

               Malteška vlada in organizacije delavcev so podali predloge imenovanj za več prostih mest za Luksemburg, Malto in Avstrijo –

         SPREJEL NASLEDNJI SKLEP:
   Člen 1
   Za člane in nadomestne člane upravnega odbora Evropske agencije za varnost in zdravje pri delu so za obdobje do 7. novembra 2013 imenovani:
   I.   PREDSTAVNIKA VLADE

               Država

               Član

               Nadomestni član

               Malta

               g. Mark GAUCI

               g. Vince ATTARD

   II.   PREDSTAVNIKI ORGANIZACIJ DELAVCEV

               Država

               Člani

               Nadomestni člani

               Luksemburg

               g. Marcel GOEREND

               g. Raffaele PAOLETTI

               Malta

               g. Jesmond BONELLO

               g. Joseph CARABOTT

               Avstrija

               ga. Julia NEDJELIK-LISCHKA

               g. Alexander HEIDER

         Člen 2
   Svet bo člane in nadomestne člane, ki še niso predlagani, imenoval pozneje.
   Člen 3
   Ta sklep začne veljati na dan sprejetja.

      V Bruslju, 21. marca 2011

            Za Svet

            Predsednik

         MARTONYI J.

      (1)  UL L 216, 20.8.1994, str. 1.

      (2)  UL C 322, 27.11.2010, str. 3.


title: Sklep Sveta (SZVP) 2016/318 z dne 4. marca 2016 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini

text:
               5.3.2016

               SL

               Uradni list Evropske unije

               L 60/76

         SKLEP SVETA (SZVP) 2016/318
   z dne 4. marca 2016
   o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 5. marca 2014 sprejel Sklep 2014/119/SZVP (1).

               (2)

               Svet je 5. marca 2015 sprejel Sklep (SZVP) 2015/364 (2), v katerem je določeno, da se morajo omejevalni ukrepi iz Sklepa 2014/119/SZVP v zvezi s štirinajstimi osebami uporabljati do 6. marca 2016, v zvezi s štirimi pa do 6. junija 2015.

               (3)

               Svet je 5. junija 2015 sprejel Sklep (SZVP) 2015/876 (3), v katerem je med drugim določeno, da bi bilo treba v zvezi z dvema od navedenih štirih oseb uporabo omejevalnih ukrepov podaljšati do 6. marca 2016, v zvezi z eno od navedenih oseb pa do 6. oktobra 2015. Svet je 5. oktobra 2015 sprejel Sklep (SZVP) 2015/1781 (4), v katerem je določeno, da bi bilo treba za to osebo uporabo omejevalnih ukrepov podaljšati do 6. marca 2016.

               (4)

               Omejevalni ukrepi iz Sklepa 2014/119/SZVP se za vse osebe uporabljajo do 6. marca 2016. Na podlagi pregleda navedenega sklepa bi bilo treba v zvezi s šestnajstimi osebami uporabo omejevalnih ukrepov podaljšati do 6. marca 2017, vnos za eno osebo bi bilo treba črtati, v zvezi s tremi pa bi bilo treba posodobiti utemeljitev.

               (5)

               Sklep 2014/119/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Sklep 2014/119/SZVP se spremeni:

               (1)

               v členu 5 se drugi odstavek nadomesti z naslednjim:
               „Ta sklep se uporablja do 6. marca 2017.“;

               (2)

               Priloga se spremeni, kakor je določeno v Prilogi k temu sklepu.

         Člen 2
   Ta sklep začne veljati na dan po objavi v Uradnem listu Evropske unije.

      V Bruslju, 4. marca 2016

            Za Svet

            Predsednica

         S.A.M. DIJKSMA

      (1)  Sklep Sveta 2014/119/SZVP z dne 5. marca 2014 o omejevalnih ukrepih proti določenim osebam, subjektom in organom zaradi razmer v Ukrajini (UL L 66, 6.3.2014, str. 26).

      (2)  Sklep Sveta (SZVP) 2015/364 z dne 5. marca 2015 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL L 62, 6.3.2015, str. 25).

      (3)  Sklep Sveta (SZVP) 2015/876 z dne 5. junija 2015 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL L 142, 6.6.2015, str. 30).

      (4)  Sklep Sveta (SZVP) 2015/1781 z dne 5. oktobra 2015 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL L 259, 6.10.2015).

      PRILOGA

                  I.

                  S seznama iz Priloge k Sklepu 2014/119/SZVP se črta vnos za naslednjo osebo:

                              „14.

                              Raisa Vasylivna Bohatyriova“

                  II.

                  Vnosi za naslednje osebe iz Priloge k Sklepu 2014/119/SZVP se nadomestijo z naslednjim:

                              Ime

                              Podatki o identiteti

                              Utemeljitev

                              Datum uvrstitve na seznam

                              „2.

                              Vitalii Yuriyovych Zakharchenko
                              (Вiталiй Юрiйович Захарченко),
                              Vitaliy Yurievich Zakharchenko
                              (Виталий Юрьевич Захарченко)

                              rojen 20. januarja 1963 v Kostjantinivki (Doneško okrožje), nekdanji minister za notranje zadeve

                              Oseba, zoper katero ukrajinski organi vodijo kazenski postopek zaradi odtujitve javnih sredstev ali drugega premoženja ter v zvezi z zlorabo položaja javnega funkcionarja z namenom pridobitve neupravičene koristi zase ali za tretjo osebo, kar je povzročilo izgubo ukrajinskih javnih sredstev ali drugega premoženja.

                              6.3.2014

                              4.

                              Olena Leonidivna Lukash
                              (Олена Леонiдiвна Лукаш),
                              Elena Leonidovna Lukash
                              (Елена Леонидовна Лукаш)

                              rojena 12. novembra 1976 v Rîbniți (Moldavija), nekdanja ministrica za pravosodje

                              Oseba, zoper katero ukrajinski organi vodijo kazenski postopek zaradi vpletenosti v odtujitev javnih sredstev ali drugega premoženja ter v zvezi z zlorabo položaja javnega funkcionarja z namenom pridobitve neupravičene koristi zase ali za tretjo osebo, kar je povzročilo izgubo ukrajinskih javnih sredstev ali drugega premoženja.

                              6.3.2014

                              13.

                              Dmytro Volodymyrovych Tabachnyk
                              (Дмитро Володимирович Табачник)

                              rojen 28. novembra 1963 v Kijevu, nekdanji minister za šolstvo in znanost

                              Oseba, zoper katero ukrajinski organi vodijo kazenski postopek zaradi vpletenosti v odtujitev javnih sredstev ali drugega premoženja.

                              6.3.2014“


Pomembno pravno obvestilo

|

2013/359/EU: Sklep Evropske centralne banke z dne 21. junija 2013 o odstotnih deležih nacionalnih centralnih bank v ključu za vpis kapitala Evropske centralne banke (ECB/2013/17)

Uradni list L 187 , 06/07/2013 str. 0015 - 0016

		Sklep Evropske centralne bankez dne 21. junija 2013o odstotnih deležih nacionalnih centralnih bank v ključu za vpis kapitala Evropske centralne banke(ECB/2013/17)(2013/359/EU)SVET EVROPSKE CENTRALNE BANKE JE –ob upoštevanju Statuta Evropskega sistema centralnih bank in Evropske centralne banke (v nadaljnjem besedilu: Statut ESCB) ter zlasti člena 29.4 in člena 48.3 Statuta ESCB,ob upoštevanju sodelovanja Razširjenega sveta Evropske centralne banke (ECB) v skladu s četrto alineo člena 46.2 Statuta ESCB,ob upoštevanju naslednjega:(1) Sklep ECB/2008/23 z dne 12. decembra 2008 o odstotnih deležih nacionalnih centralnih bank v ključu za vpis kapitala Evropske centralne banke [1] je določil z učinkom od 1. januarja 2009 ponderje, določene za tiste nacionalne centralne banke (NCB), ki so bile 1. januarja 2009 članice Evropskega sistema centralnih bank (ESCB), v ključu za vpis kapitala ECB (v nadaljnjem besedilu: "ponderji v kapitalskem ključu" oziroma "kapitalski ključ").(2) Glede na pristop Hrvaške k Evropski uniji in glede na to, da se bo njena NCB, Hrvatska narodna banka, 1. julija 2013 vključila v ESCB, je treba vpisani kapital ECB avtomatično povečati v skladu s členom 48.3 Statuta ESCB. To povečanje zahteva izračun ponderjev v kapitalskem ključu za vsako NCB, ki bo članica ESCB 1. julija 2013, po analogiji s členom 29.1 in v skladu s členom 29.2 Statuta ESCB.(3) V skladu s Sklepom Sveta 2003/517/ES z dne 15. julija 2003 o statističnih podatkih, ki bodo uporabljeni za prilagoditev ključa za vpis kapitala Evropske centralne banke [2], je Evropska komisija poslala ECB statistične podatke, ki se uporabijo pri določitvi usklajenega kapitalskega ključa.(4) Po analogiji s členom 3.5 in členom 6.6 Poslovnika Razširjenega sveta Evropske centralne banke [3] in glede na sodelovanje Razširjenega sveta pri tem sklepu je guverner centralne banke Hrvatska narodna banka imel možnost dati svoje pripombe v zvezi s tem sklepom, preden je bil ta sprejet –SPREJEL NASLEDNJI SKLEP:Člen 1ZaokroževanjeČe Evropska komisija pošlje popravljene statistične podatke, ki se uporabijo pri uskladitvi kapitalskega ključa, in vsota številk ne znaša 100 %, se razlika izravna: (i) če je vsota manjša od 100 %, s prištevanjem 0,0001 odstotne točke najmanjšemu deležu oziroma najmanjšim deležem v naraščajočem zaporedju, dokler ni doseženih natančno 100 %, ali (ii) če je vsota večja od 100 %, z odštevanjem 0,0001 odstotne točke v padajočem zaporedju od največjega deleža oziroma največjih deležev, dokler ni doseženih natančno 100 %.Člen 2Ponderji v kapitalskem ključuPonderji, določeni za vsako NCB v kapitalskem ključu iz člena 29 Statuta ESCB, so z učinkom od 1. julija 2013 naslednji:Nationale Bank van België / Banque Nationale de Belgique | 2,4176 % |Българска народна банка (Bolgarska narodna banka) | 0,8644 % |Česká národní banka | 1,4539 % |Danmarks Nationalbank | 1,4754 % |Deutsche Bundesbank | 18,7603 % |Eesti Pank | 0,1780 % |Banc Ceannais na hÉireann / Central Bank of Ireland | 1,1111 % |Bank of Greece | 1,9483 % |Banco de España | 8,2533 % |Banque de France | 14,1342 % |Hrvatska narodna banka | 0,5945 % |Banca d’Italia | 12,4570 % |Central Bank of Cyprus | 0,1333 % |Latvijas Banka | 0,2742 % |Lietuvos bankas | 0,4093 % |Banque centrale du Luxembourg | 0,1739 % |Magyar Nemzeti Bank | 1,3740 % |Bank Ċentrali ta' Malta / Central Bank of Malta | 0,0635 % |De Nederlandsche Bank | 3,9663 % |Oesterreichische Nationalbank | 1,9370 % |Narodowy Bank Polski | 4,8581 % |Banco de Portugal | 1,7636 % |Banca Națională a României | 2,4449 % |Banka Slovenije | 0,3270 % |Národná banka Slovenska | 0,6881 % |Suomen Pankki | 1,2456 % |Sveriges riksbank | 2,2612 % |Bank of England | 14,4320 % |Člen 3Začetek veljavnosti in razveljavitev1. Ta sklep začne veljati 1. julija 2013.2. Sklep ECB/2008/23 se razveljavi z učinkom od 1. julija 2013.3. Sklicevanja na Sklep ECB/2008/23 se razlagajo kot sklicevanja na ta sklep.V Frankfurtu na Majni, 21. junija 2013Predsednik ECBMario Draghi[1] UL L 21, 24.1.2009, str. 66.[2] UL L 181, 19.7.2003, str. 43.[3] Sklep ECB/2004/12 z dne 17. junija 2004 o sprejetju Poslovnika Razširjenega sveta Evropske centralne banke (UL L 230, 30.6.2004, str. 61).--------------------------------------------------


title: Sklep Sveta (EU) 2016/837 z dne 21. aprila 2016 o podpisu, v imenu Evropske unije, in začasni uporabi sporazuma med Evropsko unijo, Islandijo, Kneževino Lihtenštajn in Kraljevino Norveško o finančnem mehanizmu EGP za obdobje 2014–2021, sporazuma med Kraljevino Norveško in Evropsko unijo o norveškem finančnem mehanizmu za obdobje 2014–2021, dodatnega protokola k sporazumu med Evropsko gospodarsko skupnostjo in Kraljevino Norveško ter dodatnega protokola k sporazumu med Evropsko gospodarsko skupnostjo in Islandijo

text:
               28.5.2016

               SL

               Uradni list Evropske unije

               L 141/1

         SKLEP SVETA (EU) 2016/837
   z dne 21. aprila 2016
   o podpisu, v imenu Evropske unije, in začasni uporabi sporazuma med Evropsko unijo, Islandijo, Kneževino Lihtenštajn in Kraljevino Norveško o finančnem mehanizmu EGP za obdobje 2014–2021, sporazuma med Kraljevino Norveško in Evropsko unijo o norveškem finančnem mehanizmu za obdobje 2014–2021, dodatnega protokola k sporazumu med Evropsko gospodarsko skupnostjo in Kraljevino Norveško ter dodatnega protokola k sporazumu med Evropsko gospodarsko skupnostjo in Islandijo
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 217 v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Potreba po zmanjšanju ekonomskih in socialnih neskladij v Evropskem gospodarskem prostoru še vedno obstaja. Z obzirom na to bi bilo treba vzpostaviti nov mehanizem za finančne prispevke držav EGP-Efte in nov norveški finančni mehanizem.

               (2)

               Svet je 7. oktobra 2013 Komisijo pooblastil, da začne pogajanja z Islandijo, Kneževino Lihtenštajn in Kraljevino Norveško o sporazumu o prihodnjih finančnih prispevkih držav EGP-Efte za ekonomsko in socialno kohezijo v Evropskem gospodarskem prostoru. Komisija je v imenu Unije s pogajanji dosegla sporazum med Evropsko unijo, Islandijo, Kneževino Lihtenštajn in Kraljevino Norveško o finančnem mehanizmu EGP za obdobje 2014–2021. Sporazum se določi v obliki protokola s številko 38c k Sporazumu EGP. Komisija je v imenu Unije s pogajanji dosegla tudi sporazum med Kraljevino Norveško in Evropsko unijo o norveškem finančnem mehanizmu za obdobje 2014–2021.

               (3)

               Posebne določbe za uvoz nekaterih rib in ribiških proizvodov s poreklom iz Islandije in Norveške v Uniji, ki so določene v dodatnih protokolih k sporazumoma obeh držav o prosti trgovini z Evropsko gospodarsko skupnostjo, so prenehale veljati 30. aprila 2014 in bi jih bilo treba pregledati v skladu s členoma 1 teh protokolov. Komisija je zato s pogajanji dosegla nova dodatna protokola k sporazumu med Evropsko gospodarsko skupnostjo in Kraljevino Norveško ter k sporazumu med Evropsko gospodarsko skupnostjo in Islandijo.

               (4)

               Nadomestitev obstoječega finančnega mehanizma z novim mehanizmom, ki se nanaša na drugo obdobje, druge zneske sredstev in druge izvedbene določbe, ter obnovitev in podaljšanje koncesije glede nekaterih rib in ribiških izdelkov predstavljajo kot celota pomemben razvoj v sodelovanju z državami EGP Efta, kar opravičuje uporabo člena 217 Pogodbe o delovanju Evropske unije.

               (5)

               Ta sporazuma in dodatna protokola predvidevajo začasno uporabo pred njihovim začetkom veljavnosti.

               (6)

               Sporazuma in dodatna protokola bi bilo treba podpisati ter jih začasno uporabljati do zaključka postopkov, potrebnih za njihovo sklenitev –

         SPREJEL NASLEDNJI SKLEP:
   Člen 1
   Podpis sporazuma med Evropsko unijo, Islandijo, Kneževino Lihtenštajn in Kraljevino Norveško o finančnem mehanizmu EGP za obdobje 2014–2021, sporazuma med Kraljevino Norveško in Evropsko unijo o norveškem finančnem mehanizmu za obdobje 2014–2021, dodatnega protokola k sporazumu med Evropsko gospodarsko skupnostjo in Kraljevino Norveško ter dodatnega protokola k sporazumu med Evropsko gospodarsko skupnostjo in Islandijo se odobri v imenu Unije, s pridržkom sklenitve navedenih sporazumov in dodatnih protokolov.
   Besedila sporazumov in dodatnih protokolov so priložena temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.
   Člen 3
   Sporazum med Evropsko unijo, Islandijo, Kneževino Lihtenštajn in Kraljevino Norveško o finančnem mehanizmu EGP za obdobje 2014–2021 ter sporazum med Kraljevino Norveško in Evropsko unijo o norveškem finančnem mehanizmu za obdobje 2014–2021 se v skladu s členom 3 prvega oziroma členom 11(3) drugega sporazuma uporabljata začasno do zaključka postopkov, potrebnih za sklenitev navedenih sporazumov, in sicer od prvega dne prvega meseca, ki sledi deponiranju zadnjega uradnega obvestila v ta namen.
   Dodatni protokol k sporazumu med Evropsko gospodarsko skupnostjo in Kraljevino Norveško se v skladu s svojim členom 5(3) uporablja začasno, in sicer od prvega dne tretjega meseca po deponiranju zadnjega uradnega obvestila v ta namen.
   Dodatni protokol k sporazumu med Evropsko gospodarsko skupnostjo in Islandijo se v skladu s svojim členom 4(3) uporablja začasno, in sicer od prvega dne tretjega meseca po deponiranju zadnjega uradnega obvestila v ta namen.
   Člen 4
   Ta sklep začne veljati na dan sprejetja.

      V Luxembourgu, 21. aprila 2016

            Za Svet

            Predsednik

         G.A. VAN DER STEUR